
Anexa nr. 3

POTENŢIALUL  EFICIENŢEI  ENERGETICE  ÎN  CONTEXTUL 
SERVICIILOR  DE  ÎNCĂLZIRE  ŞI  RĂCIRE

Evaluarea cuprinzătoare a potenţialului naţional a serviciilor de încălzire şi răcire, menţionată la art. 12 alin. (1) din prezenta lege, include și se bazează pe următoarele elemente:

Partea I Prezentarea generală a sistemelor de încălzire și răcire
1. Se prezintă cererea de încălzire și răcire exprimată în energie utilă estimată (cantitatea de energie termică necesară pentru a satisface cererea de încălzire și răcire a consumatorilor finali) și consumul final de energie, exprimat în GWh pe an (prin utilizarea celor mai recente date disponibile), pe următoarele sectoare:
(a) sectorul rezidențial;
(b) sectorul serviciilor;
(c) sectorul industrial;
(d) orice alt sector care consumă în mod individual mai mult de 5 % din cererea națională totală utilă de încălzire și răcire.
2. Se realizează identificarea sau, în cazul literei (a) subpunctul (i), identificarea sau estimarea furnizării actuale de încălzire și răcire:
(a) prin tehnologie, în GWh pe an (prin utilizarea celor mai recente date disponibile), în sectoarele menționate la punctul 1, acolo unde este posibil, făcându-se distincție între energia obținută din surse fosile și energia obținută din surse regenerabile:
(i) furnizate in situ, în gospodării și în unități de servicii, prin:
· cazane destinate exclusiv producerii căldurii;
· cogenerare de înaltă eficiență;
· pompe de căldură;
· alte tehnologii și surse aflate in situ;
(ii) furnizate in situ, în alte locuri decât în gospodării și în unități de servicii, prin:
· cazane destinate exclusiv producerii căldurii;
· cogenerare de înaltă eficiență;
· pompe de căldură;
· alte tehnologii și surse aflate in situ;
(iii) furnizate ex situ, prin:
· cogenerare de înaltă eficiență;
· căldură reziduală;
· alte tehnologii și surse ex situ;
(b)  identificarea de instalații care generează căldură sau frig rezidual și a potențialului lor de  a furniza servicii de încălzire sau răcire, în GWh pe an:
(i) instalații termice de generare a energiei electrice care pot furniza sau pot fi modernizate pentru a furniza căldură reziduală, cu o putere termică totală mai mare de 50 MW;
(ii) instalații de cogenerare care utilizează tehnologiile menționate în partea II din anexa nr.2, cu o putere termică totală mai mare de 20 MW;
(iii) instalații de incinerare a deșeurilor;
(iv) instalații care utilizează surse de energie regenerabile cu o putere termică totală mai mare de 20 MW, altele decât instalațiile menționate la subpunctele (i) și (ii), care generează încălzire și răcire cu ajutorul energiei obținute din surse regenerabile;
(v) instalații industriale cu o putere termică totală mai mare de 20 MW, care pot furniza căldură reziduală;
(c)  ponderea raportată a energiei obținute din surse regenerabile și din căldura sau frigul rezidual din consumul de energie finală al sectorului de alimentare centralizată cu energie termică și/sau de răcire[footnoteRef:1] în ultimii cinci ani, în conformitate cu Legea Nr.10/2016 privind promovarea utilizării energiei din surse regenerabile. [1:  Identificarea energiei destinate răcirii din surse regenerabile se realizează în conformitate cu normele aprobate de Guvern, bazate pe actele normative delegate ale Uniunii Europene, adoptate în temeiul articolului 35 din Directiva (UE) 2018/2001 privind promovarea utilizării energiei din surse regenerabile, în scopul determinării volumului de energie din surse regenerabile utilizată pentru răcire și răcire centralizată. Până la intrarea în vigoare a metodologiei menționate, identificarea și monitorizarea acestei forme de energie se efectuează în baza unei metodologii aprobate de Agenție.
] 

3. Se prezintă date agregate privind unitățile de cogenerare din sisteme de alimentare centralizată cu energie termică și/sau de răcire, defalcate în cinci intervale de capacitate, care acoperă:
(a)  consumul de energie primară;
(b)  eficiența globală;
(c)  economii de energie primară;
(d)  factorii de emisie de CO2.
4. Se prezintă date agregate privind rețelele existente ale sistemelor de alimentare centralizată cu energie termică și/sau de răcire, care furnizează energie termică și frig produse prin cogenerare, grupate în cinci intervale de capacitate, reflectând:
(a) consumul total de energie primară;
(b) consumul de energie primară al unităților de cogenerare;
(c) ponderea cogenerării în furnizarea de încălzire sau răcire în sistem de alimentare centralizată cu energie termică și/sau de răcire;
(d) pierderile din sistemul de alimentare centralizată cu energie termică;
(e) pierderile din sistemul centralizat de răcire;
(f) densitatea racordării;
(g) ponderea sistemelor în funcție de regimul temperaturilor de funcționare.
5. Se elaborează o hartă a întregului teritoriu național în care sunt identificate, protejându-se totodată informațiile comerciale sensibile:
(a)  zonele cu cerere de încălzire și răcire rezultate din analiza de la punctul 1, utilizând criterii coerente pentru concentrarea pe zonele energetice dense din municipalități și din aglomerațiile urbane;
(b)  punctele de furnizare a încălzire și răcirii existente, prezentate la punctul 2 litera (b), precum și instalațiile de distribuție a sistemelor de alimentare centralizată cu energie termică și/sau de răcire;
(c) punctele de furnizare a încălzirii și răcirii planificate, prezentate la punctul 2 litera (b), precum și noile zone identificate pentru încălzirea și răcirea centralizată.
6. Se realizează o prognoză a tendințelor privind cererea de încălzire și răcire, exprimată în GWh, care să ofere o perspectivă pentru următorii 30 de ani, luând în considerare anumite previziuni pentru următorii 10 ani, modificările cererii în sectorul clădiri și în diferite sectoare industriale, precum și impactul politicilor și al strategiilor de gestionare a cererii, cum ar fi strategiile pe termen lung de renovare a clădirilor în temeiul Legii Nr. 282/2023 privind performanța energetică a clădirilor.

Partea II Obiective, strategii și măsuri de politică
7. Se prezintă contribuția planificată a Republicii Moldova la obiectivele, țintele și contribuțiile sale naționale pentru cele cinci dimensiuni ale uniunii energetice, astfel cum este prevăzut la art. 8, alin. (2) din Regulamentul privind mecanismul de guvernanță energetică și a acțiunilor climatice, realizată prin creșterea eficienței în materie de încălzire și răcire, în special în legătură cu art. 11, alin. (3) și cu art. 40, alin. (2) din Regulamentul respectiv, identificând care dintre aceste elemente sunt complementare în raport cu Planul național integrat privind energia și clima, notificat în temeiul art. 6 și al secțiunii a 3-a din Regulamentului respectiv.	Comment by Corina Chelmenciuc: În Directiva 2023/1791 este specificat astfel – 
contribuția planificată a statului membru la obiectivele, țintele și contribuțiile sale naționale pentru cele cinci dimensiuni ale uniunii energetice, astfel cum se prevede la articolul 3 alineatul (2) litera (b) din Regulamentul (UE) 2018/1999, realizată prin creșterea eficienței în materie de încălzire și răcire, în special în legătură cu articolul 4 litera (b) punctele 1-4 și cu articolul 15 alineatul (4) litera (b) din regulamentul respectiv, identificând care dintre aceste elemente este complementar în raport cu planul național integrat privind energia și clima notificat în temeiul articolelor 3 și 7-12 din regulamentul respectiv;
Este necesar suportul MEn la stabilirea cadrului legislativ național în care au fost transpuse aceste articole ale Regulamentului UE 2018/1999 și dacă corect a fost făcută trimiterea la Regulamentul privind mecanismul de guvernanță energetică și a acțiunilor climatice.
8. Se prezintă o vedere de ansamblu asupra politicilor și măsurilor existente, astfel cum sunt descrise în cel mai recent raport prezentat în conformitate cu articolele 15-18, 54 și 55 din Regulamentul privind mecanismul de guvernanță energetică și a acțiunilor climatice.

Partea III Analiza potențialului economic al eficienței în materie de încălzire și răcire
9. Se efectuează o analiză a potențialului economic[footnoteRef:2] al diferitelor tehnologii de încălzire și răcire pentru întreg teritoriul național, utilizându-se analiza cost-beneficiu menționată la art. 12 alin. (3), și se identifică scenarii alternative pentru tehnologii mai eficiente, bazate pe surse regenerabile de încălzire și răcire, făcându-se distincție, după caz, între energia obținută din surse fosile și cea obținută din surse regenerabile. Analiza are în vedere următoarele tehnologii: [2:  Analiza potențialului economic ar trebui să prezinte volumul de energie (în GWh) care poate fi generat anual de fiecare dintre tehnologiile analizate. Limitările și relațiile din cadrul sistemului energetic ar trebui, de asemenea, luate în considerare. Analiza poate utiliza modele bazate pe ipoteze care reprezintă funcționarea unor tipuri comune de tehnologii sau sisteme.
] 

(a) căldura reziduală și frigul rezidual din industrie;
(b) incinerarea deșeurilor;
(c) cogenerarea de înaltă eficiență;
(d) sursele regenerabile de energie, cum ar fi energia geotermică, energia termosolară și biomasa, altele decât cele utilizate pentru cogenerarea de înaltă eficiență;
(e) pompe de căldură;
(f) reducerea pierderilor de căldură și frig din sistemele existente de alimentare centralizată cu energie termică și/sau de răcire;
(g) încălzirea centralizată și răcirea centralizată.
10. Analiza potențialului economic include următoarele etape și considerații:
(a) Considerații:
(i) analiza cost-beneficiu în sensul art. 12 alin. (3) include o analiză economică care ia în considerare factorii socioeconomici și de mediu[footnoteRef:3], precum și o analiză financiară efectuată pentru a evalua proiectele din perspectiva investitorilor, iar ambele analize utilizează valoarea actualizată netă drept criteriu pentru evaluare; [3:  Inclusiv evaluarea menționată la art. 263, alin. (4) din Legea Nr.10/2016 privind promovarea utilizării energiei
din surse regenerabile.
] 

(ii) scenariul de referință servește drept punct de plecare, ia în considerare politicile existente la momentul elaborării acestei evaluări cuprinzătoare[footnoteRef:4] și face legătura cu datele colectate în temeiul părții I și al părții II punctul 6 din prezenta anexă; [4:  Data-limită pentru luarea în considerare a politicilor pentru scenariul de referință este sfârșitul anului care precedă anul până la sfârșitul căruia este scadentă evaluarea cuprinzătoare. Cu alte cuvinte, politicile adoptate în termen de un an înainte de termenul-limită pentru depunerea evaluării cuprinzătoare nu trebuie luate în considerare. 

] 

(iii) scenariile alternative la scenariul de referință țin seama de obiectivele privind eficiența energetică și energia din surse regenerabile din Regulamentul privind mecanismul de guvernanță energetică și a acțiunilor climatice, fiecare scenariu conținând următoarele elemente în comparație cu scenariul de referință:
· potențialul economic al tehnologiilor examinate, utilizând drept criteriu de evaluare valoarea actualizată netă;
· reducerile de emisii de gaze cu efect de seră;
· economiile de energie primară în GWh pe an;
· impactul asupra ponderii energiei din surse regenerabile în mixul energetic național.
Scenariile care nu sunt fezabile din motive tehnice, financiare sau de reglementare națională pot fi excluse într-o etapă timpurie a analizei cost-beneficiu, în cazul în care acest lucru este justificat pe baza unor considerente documentate riguros, explicit și temeinic.
În cadrul scenariilor analizate, evaluarea și procesul decizional trebuie să ia în considerare economiile de costuri și de energie generate de flexibilitatea sporită a furnizării de energie și de o funcționare optimizată a rețelelor de energie electrică, inclusiv costurile evitate și economiile realizate prin reducerea investiției în infrastructură.
(b) Costuri și beneficii
Costurile și beneficiile menționate la litera (a) includ cel puțin următoarele costuri și beneficii:
(i) costuri:
· costurile de investiții în ceea ce privește instalațiile și echipamentele;
· costurile de investiții în ceea ce privește rețele energetice asociate;
· costurile de exploatare variabile și fixe;
· costurile cu energia;
· costurile în ceea ce privește protecția mediului, sănătatea și siguranța, în măsura posibilului;
· costurile în ceea ce privește piața forței de muncă, securitatea energetică și competitivitatea, în măsura posibilului.
(ii) beneficii:
· valoarea producției livrate consumatorului (încălzire, răcire și energie electrică);
· beneficii externe, cum ar fi beneficiile în materie de mediu, de emisii de gaze cu efect de seră și de sănătate și siguranță, în măsura posibilului;
· efectele asupra pieței forței de muncă, a securității energetice și a competitivității, în măsura posibilului.
(c) Scenarii relevante în raport cu scenariul de referință:
Trebuie luate în considerare toate scenariile relevante în raport cu scenariul de referință, inclusiv rolul încălzirii și răcirii individuale eficiente[footnoteRef:5]. Analiza cost-beneficiu poate viza un proiect sau un grup de proiecte pentru o evaluare locală, regională sau națională mai largă, în scopul stabilirii celei mai benefice și eficiente soluți de încălzire sau răcire din punctul de vedere al costurilor, raportată la un scenariu de referință pentru o zonă geografică dată destinată planificării. [5:  Încălzire și răcire individuală eficientă înseamnă o opțiune privind furnizarea de încălzire și răcire individuală care, comparativ cu încălzirea și răcirea centralizată eficientă, reduce măsurabil consumul de energie primară din surse neregenerabile necesar pentru a furniza o unitate de energie livrată în cadrul unei limite de sistem relevante sau necesită același consum de energie primară din surse neregenerabile, dar la un cost inferior, ținând seama de energia necesară pentru extracție, conversie, transport și distribuție.
] 

(d) Limitele și abordarea integrată:
(i) limita geografică acoperă o zonă geografică bine definită și adecvată;
(ii) analizele costuri-beneficii iau în considerare toate resursele de aprovizionare centralizate sau descentralizate relevante disponibile în cadrul sistemului și al limitei geografice, inclusiv tehnologiile avute în vedere în conformitate cu partea III punctul 9 din prezenta anexă, precum și tendințele și caracteristicile cererii de încălzire și răcire.
(e) Ipoteze:
(i) se formulează ipoteze, în scopul analizelor costuri-beneficii, cu privire la prețurile factorilor majori de consum și de producție, precum și cu privire la rata de actualizare; 
(ii) rata de actualizare utilizată în analiza economică pentru calculul valorii actualizate nete se alege în conformitate cu orientările europene sau naționale;
(iii) se folosesc prognozele naționale, europene sau internaționale pentru evoluția prețurilor la energie dacă acestea corespund contextului lor național, regional sau local;
(iv) prețurile utilizate în analiza economică reflectă costurile și beneficiile socioeconomice. Costurile externe, cum ar fi efectele asupra mediului și asupra sănătății, ar trebui să fie luate în considerare, în măsura posibilului, și anume atunci când există un preț de piață sau atunci când acesta este deja inclus în reglementările europene sau naționale.
(f) Analiză de sensibilitate: se include o analiză de sensibilitate pentru a evalua costurile și beneficiile unui proiect sau ale unui grup de proiecte, fundamentată pe factori variabili care au un impact semnificativ asupra rezultatului calculelor, cum ar fi variațiile prețurilor la energie, nivelurile cererii, ratele de actualizare precum și alți parametri relevanți.

Partea IV Noi strategii și măsuri de politică potențiale
11. Se include o prezentare generală a noilor măsuri de politică legislativă și nelegislativă[footnoteRef:6] adoptate pentru a realiza potențialul economic identificat în conformitate cu punctele 9 și 10, împreună cu o previziune referitoare la: [6:  Această prezentare generală include măsurile și programele de finanțare care pot fi adoptate pe parcursul perioadei de realizare a evaluării cuprinzătoare, fără a se aduce atingere unei notificări separate a schemelor de sprijin public pentru evaluarea ajutoarelor de stat.] 

(a) reducerile de emisii de gaze cu efect de seră;
(b) economiile de energie primară în GWh pe an;
(c) impactul asupra ponderii cogenerării de înaltă eficiență;
(d) impactul asupra ponderii energiei din surse regenerabile în mixul energetic național și în sectorul de alimentare centralizată cu energie termică și/sau de răcire;
(e) legăturile cu programarea financiară națională și economiile de costuri pentru bugetul public și participanții la piață;
(f) estimarea impactului financiar al măsurilor de sprijin public, după caz, indicând  bugetul lor anual și identificând elementul de ajutor potențial.






